200 जीबी डेटा रोलओवर विकल्प के साथ आना वाला Idea Nirvana का 1,299 वाला प्लान अब आपको 125 जीबी डेटा देगा। गौरतलब है कि इससे पहले यह प्लान 100 जीबी डेटा के साथ आता था। यह प्लान भी अनलिमिटेड कॉलिंग के साथ प्रतिदिन 100 एसएमएस की सुविधा के साथ आता है। इस प्लान की खासियत यह है कि इस प्लान में यूजर्स को 100 मिनट इंटरनेशनल कॉलिंग के लिए मिलते हैं। अमेरिका, कनाडा, चीन, हॉन्ग कॉन्ग, सिंगापुर, मलेशिया और थाईलैंड के कुछ चुनिंदा कोड पर ही इंटरनेशनल कॉलिंग का लाभ उठा सकते हैं। ऊपर बताए गए लाभ के अलावा Nirvana प्लान लेने वाले पोस्टपेड यूजर्स 12 महीने तक आइडिया म्यूजिक और आइडिया मूवी और टीवी को एक्सेस कर सकते हैं। 4 से 12 महीने का मैगजीन सब्सक्रिप्शन, 4 महीने के लिए आइडिया फोन सिक्योर का सब्सक्रिप्शन भी मिलता है।